Jonni Depp va Ember Xyordning Los-Anjelesdagi pentxausi sotuvga qo‘yildi (foto)

Bir vaqtlar Jonni Depp va Ember Xyord o‘zlarining umumiy uyi deb atagan pentxaus sotuvga qo‘yildi, deb xabar beradi Harper’s Bazaar Kazakhstan.

Los-Anjeles markazidagi Eastern Columbia Building yuqorisida joylashgan kvartira 1,765 million dollarga sotilmoqda. Sud jarayonidan so‘ng shov-shuvga aylangan sobiq juftlikning umumiy uyi yangi egasini topguncha, u yerda nima borligini bilish imkoniyati mavjud.

Jonni Depp va Ember Xyord yashagan maydoni 150 metr kavdratdan ortiq pentxausda bittadan yotoqxona va oshxona hamda ikkita hammom mavjud.

1930-yillarda qurilgan Eastern Columbia Building tomida shaharga qaragan hashamatli basseyn joylashgan. Pentxaus egasi uchun spa-markazi va fitnes-studiya ham mavjud.

Eslatib o‘tamiz, sotilayotgan mulk aktyorning xuddi shu binodagi beshta kvartirasidan biri hisoblanadi. Aktyor ularni 2007-yildan 2008-yilgacha sotib olgan. Xyord bilan ajrashgandan keyin, ularni 12,78 million dollarga sotgan. Nikoh shartnomasiga ko‘ra, aktrisa buning uchun 10 million dollar olgan.